|  |  |
| --- | --- |
|  | **EKONOMSKA ŠOLA Murska Sobota** **Srednja šola in gimnazija**Noršinska ulica 139000 MURSKA SOBOTAŠolska maturitetna komisija za splošno maturoDatum: 3. 5. 2022 |

Navodila kandidatom pred izvedbo spomladanskega roka splošne mature 2022

**PISNI IZPITI**

* Razpored kandidatov po izpitnih prostorih za pisne izpite bo objavljen na dan izpita na oglasni deski v avli šole, sedežni red pa izobešen ob  vhodu v izpitni prostor.

**Pisni izpit iz slovenščine (izpitna pola 1 - esej) se bo opravljal v 1. nadstropju v učilnicah Višje strokovne šole N5 in N8.**

* Zbiranje kandidatov pred izpitnim prostorom ni dovoljeno.
* Vstop v izpitni prostor bo možen od 8.40 dalje.
* Identifikacija kandidata se opravi tako, da le-ta položi svojo osebno izkaznico oz. drugi identifikacijski dokument na levi zgornji rob mize, nadzorni učitelj brez dotika izkaznico pogleda. Če bo kandidat opravljal maturo z masko na obrazu, za identifikacijo za kratek čas odmakne masko z obraza.
* Vsi pisni izpiti se pričnejo ob 9. uri.
* Kandidat lahko na pisni izpit zamudi do 30 minut, a se mu pisanje ne podaljša.
* Med odmorom kandidati ne smejo zapuščati izpitnega prostora.
* Kandidati prinesejo s seboj v izpitni prostor:
	+ dovoljene pripomočke za posamezni predmet,
	+ osebni dokument,
	+ pisalo in rezervno pisalo,
	+ steklenico s pitno vodo.
* **Vnašanje telefonov, ročnih ur in pametnih ur v izpitni prostor je prepovedano**. Telefone in ure odložijo v garderobne omarice.